***ОБАВЕШТЕЊЕ ЗА РЕГИСТАР ПОСРЕДНИКА***

**I** За упис посредника (привредног друштва или предузетника) који се бави посредовањем у промету и закупу непокретности потребно је поднети попопуњен и потписан Захтев за упис у Регистар посредника у промету и закупу непокретности - **ЗУРП образац (образац доступан на сајту министарства)**,заокружити податак о врсти уписа у Регистар – 1. Упис у Регистар и приложити потребне доказе:

1) примерак уговора о осигурању од одговорности за штету у складу са чланом 13. Закона о посредовању у промету и закупу непокретности (у даљем тексту: Закон);

2) пуномоћје, ако се захтев подноси преко пуномоћника;

3) доказ да је плаћена административна такса.

- административна такса за упис у Регистар посредника у износу од 1.660 динара.

Доказе о неосуђиваности лица из члана 5. став 1. тачка 5) Закона, министарство надлежно за послове трговине прибавља по службеној дужности, осим ако подносилац захтева изричито изјави да ће тај доказ прибавити сам.

Доказ да није изречена заштитна мера из члана 32. став 2. и члана 33. став 4. Закона која је на снази у време подношења захтева, министарство надлежно за послове трговине прибавља по службеној дужности, осим ако подносилац захтева изричито изјави да ће тај доказ прибавити сам.

**II** За упис промене у Регистру (Пријава лица са положеним стручним испитом, Одјава лица са положеним стручним испитом, Промена пословног имена, Промена адресе седишта, Промена адресе огранка, као и Друге промене) поднети попопуњен и потписан Захтев за упис у Регистар посредника у промету и закупу непокретности - **ЗУРП образац (образац доступан на сајту министарства)**, заокружити податак о врсти уписа у Регистар – 2. Упис промене у Регистру, као и врсту промене и приложити потребне доказе:

1. пуномоћје, ако се захтев подноси преко пуномоћника;
2. доказ да је плаћена административна такса.

- административна такса за промену у Регистру посредника у износу од 800 динара.

**III** За брисање из Регистра посредника поднети попопуњен и потписан Захтев за упис у Регистар посредника у промету и закупу непокретности - **ЗУРП образац (образац доступан на сајту министарства)**, заокружити податак о врсти уписа у Регистар – 3. Брисање из Регистра и приложити потребне доказе:

1. пуномоћје, ако се захтев подноси преко пуномоћника;
2. доказ да је плаћена административна такса.

 - административна такса за брисање из Регистра посредника у износу од 1.660 динара.

***Напомене:***

Уколико су испуњени законски услови, а на основу уредног и потпуног Захтева за упис у Регистар посредника у промету и закупу непокретности, посреднику се у року од **30 дана** издаје Решење и уписује се у Регистар посредника који се води на званичној Интернет страници Министарства. У случају да Захтев није комплетан или недостају прилози, Министарство ће затражити од посредника да достави недостајуће прилоге или исправи/допуни податке у ЗУРП обрасцу.

**Регистар посредника, тренутно је још увек функционалан на интернет адреси www.mtt.gov.rs**

Адреса за достављање документације:

 **Министарство унутрашње и спољне трговине**

Сектор за трговину, услуге и политику конкуренције

 (Група за развој услуга и националног бренда Србије)

 Немањина 22-26

 11000 Београд

 руководилац Групе

 Анђела Роглић